# Афгани

Афгани (AFN, ааҥл. afghani) — Афганистан харчыта, 100 манньыат пулга тэҥнэһэр бытархай харчы. Билиҥҥи кэмҥэ эргииргэ 1000, 500, 100, 50, 20, 10, 5, 2 уонна 1 сыаналаах банкноталар уонна бытархай манньыаттар 5, 2, 1 афгани бааллар.
2005 сыллаахха инфляция тэтимэ 16,3% этэ.
Афгани куурса — 1 USD = 50 AFN; 1 EUR = 74 AFN.

# Афгани
## История
### 1926—2002

Афгани эргииргэ 1926 сыл от ыйыгар 900 пробалаах (10 г үрүҥ көмүстээх) үрүҥ көмүс манньыатынан тахсыбыта. Афгани өр кэм кабул рупиятын, ону тэҥэ индия, иран, нуучча уонна бухара манньыаттарын кытта эргииргэ туһаныллыбыта. 1927 сылга дылы эргииргэ сылдьар манньыаттар үксүлэрэ индийскэй этилэр. Афгани кыһыл көмүс манньыаттара үрүҥ көмүс афганины кытта тэҥнэниилэрэ халбаҥ этэ.
Кабул рупиятын манньыаттара 1978 эрэ сыллаахха, Афганистаҥҥа ССРС аармыйата киириэн аҕай эрэ иннинэ, эргииртэн тахсыбыттарын кэннэ, афгани туруга бөҕөргөөбүтэ.
Бастакы афгани банкноталарын 1935 сыллаахха Афганистан национальнай баана бэчээттээбитэ. 1939 сыллаахха государственнай Да Афганистан банк тэриллэн, ол сыл банкноталары бэчээттээһинин саҕалаабыта. Аан дойду иккис сэриитин иннинэ бу икки банк банкноталарын үрүҥ көмүскэ атастаһаллара.
1991 сыллаахха королевство кэминээҕи банкноталар сокуоннаах күүстэрин сүтэрдэллэр да, эргииргэ туһаныллар этилэр.
Анархия кэмигэр полевой командирдар, онтон да атын политика хамсааһыннара тус бэйэлэрин афганиларын туһаналлара. 2002 сыллаахха дылы эргииргэ афгани икки көрүҥэ баара: киин салалта таһаарар «давляти» уонна «достуми» (генерал Достум ыйааҕынан бэчээттэнэллэрэ. Тас көрүҥнэринэн араарыллыбаттара, номиналларынан эрэ арахсаллара. Итини тэҥэ ураты көрүҥнээх Хотугу Альянс валютата эргииргэ баара. Бу купюралар бары, муус устардааҕы революциятттан саҕалаан, ССРС-ка бэчээттэнэллэрэ. Афганистан хоту өттүгэр валюта икки көрүҥнэрэ эргийэллэрэ. Ол эрэн Достум харчылара государство харчыларыттан чэпчэки этилэр. Дойду атын оройуоннарыгар Пакистан рупията, Иран риала уонна АХШ доллара туттуллаллара.
* 1 афгани
* 1 афгани, реверс
* 2 афгани
* 2 афгани, реверс

# Афгани
## История
### Харчы реформата 2002 с.

2002 сыл тохсунньутугар былааска Хамид Карзай кэлбитэ, ол кэннэ харчы реформатын ыытарын туһунан биллэрбитэ. Бу дьайыыта бүтэр уһуга суох сэриинэн урусхалламмыт дойду экономикатын хонтуруолун чөлүгэр түһэрии соруктаах этэ. Харчы уларыйыытын иннинэ афгани куурса араас куораттарга барыллаан 40 тыһ. этэ, Карзай дьаһалтата кэлбитин кэннэ (2002 сылга) хас да төгүл үрдээн $1 = 14 тыс. афганига тэҥнэспитэ.
Алтынньыга харчы реформата ыытыллыбыта, ол түмүгэр афганскай валюта деноминацияламмыта. Валютаны уларытыы икки ый ыытыллыбыта. Саҥа афганскай харчыны бэчээттиир быраап ниэмэс фирматыгар бэриллибитэ. Саҥа харчы киирэн, эргэ афгани үс көрүҥэ ууратыллыбыта. Эргииргэ 1, 2, 5, 10, 20, 50, 100, 500, 1000 номиналлаах афгани банкноталара тахсыбыттара. Харчы реформатын маҥнайгы сүһүөҕэр афгани сыаната түспүтэ. Харчыны уларытыыга 1 саҥа афгани = 1 тыһ. эргэ афганига тэҥнэспитэ. Эргэ харчылары кумааҕыны быһар массыыналарынан уонна уматан суох оҥорбуттара. Эргииргэ саҥа банкноталар киирбиттэрин кэннэ эргэ банкноталар сокуона суох буолбуттара.

# Афгани
## Банкноталар

2002 сыллаахха 1, 2, 5, 10, 20, 50, 100, 500 уонна 1000 сыаналаах афгани эргииргэ киирбиттэрэ, 2005 сыллаахха 1, 2 уонна 5 афгани атын манньыаттарынан солбуллубуттара.
2002 сыллааҕы серия :
| Ойуу | Ойуу | | Кээмэйэ | Өҥө | Дьүһүнэ | Дьүһүнэ | | |
| Аверс | Реверс | | Кээмэйэ | Өҥө | Аверс | Реверс | Бэчээттэммит күнэ | Эргииргэ тахсыбыт күнэ |
| | | 1 Афгани | 131 × 55 мм | Розовай | Афганистан баанын бэчээтэ | Мечеть, Мазари-Шарифе | 2002 (Ислам халандаарынан 1381) | 2002, алтынньы 7 |
| | | 2 Афгани | 131 × 55 мм | Халлаан күөх | Афганистан баанын бэчээтэ | Пагман Гарденс | 2002 (Ислам халандаарынан 1381) | 2002, алтынньы 7 |
| | | 5 афгани | 131 × 55 мм | Бороҥ | Афганистан баанын бэчээтэ | Бала Хизар | 2002 (Ислам халандаарынан 1381) | 2002, алтынньы 7 |
| | | 10 афгани | 136 × 56 мм | Араҕастыҥы от күөх | | Пагман Гарденс | 2002 (Ислам халандаарынан 1381) | 2002, алтынньы 7 |
| | | 20 Афгани | 140 × 58 мм | Бороҥ | Султан Махмуд Газни гробницата, Ровза | Арг король дыбарыаһа | 2002 (Ислам халандаарынан 1381) | 2002, алтынньы 7 |
| | | 50 Афгани | 144 × 60 мм | Хараҥа от күөх | Шах ли Шамир мечеть | Саланг перевал | 2002 (Ислам халандаарынан 1381) | 2002, алтынньы 7 |
| | | 100 Афгани | 148 × 62 мм | Фиолетовай | Хишти мечеть | Дуга Бост | 2002 (Ислам халандаарынан 1381) | 2002, алтынньы 7 |
| | | 500 Афгани | 152 × 64 мм | Халлаан күөх | Ходжа Абдулла Ансари мечеть, Герата | Аэропорт, Кандагар, башня | 2002 (Ислам халандаарынан 1381) | 2002, алтынньы 7 |
| | | 1000 Афгани | 156 × 66 мм | Оранжевай | Мазари Шариф гробницата, Хазрат Али | Ахмад Шах Дуррани Баб гробницата | 2002 (Ислам халандаарынан 1381) | 2002, алтынньы 7 |